﻿ DOMENII DE ECHIVALENŢĂ ÎN TRADUCEREA ÎN LIMBA ENGLEZĂ A TEXTEMELOR DIN OPERA LUI ION CREANGĂ Drd Adel Antoinette Szabó Universitatea „Babeş- Bolyai”, Cluj-Napoca The meaning of idioms is not arbitrary but it is justified by the metaphorical mapping (from a source domain onto a target domain) and certain image schemas that belong to perception and intuition Studying the translation of Ion Creangă’s work in English, one could notice a remarkable similarity in the source domains of the Romanian and English idioms, but also many differences The explanation for the similarity could be the fact that there are certain conventional images shared by many people, even from different linguistic communities The different source domains could be the result of the fact that cultural knowledge is turned into conventional images, therefore the difference between languages is due to the differences between conventional images Cercetările recente (Cacciari & Tabossi 1988, Gibbs 1994, Gibbs & Nayak 1989, Gibbs, Nayak & Cutting 1989) au demonstrat că sensul textemelor nu este unul arbitrar, ci este motivat de transferul metaforic şi de anumite scheme imagistice, care nu aparţin nici unui model senzorial, sau percepţiei, ci intuiţiei (Lakoff & Johnson 2000: 68) Toate aceste scheme se referă la experienţe din domeniul fizic, existând posibilitatea de a proiecta aceste scheme şi în alte domenii ale experienţei (al comunicării, al relaţiilor sociale) Linia lacoviană se situează între propriu şi figurat, proprii fiind numai conceptele bazice şi cele schematic imagistice în domeniul întrebuinţării lor iniţiale, domeniul experienţei lor fizice, adică domeniul semantic propriu Tot ce ţine de alte domenii, diferite de interacţiunea directă a corpului cu lumea, trebuie considerat ca fiind importat din domeniul experienţei fizice Astfel, avem domenii ca domeniul vieţii emoţionale, domeniul relaţiilor sociale, domeniul comunicării, domeniul marilor concepte etc Toate aceste domenii sunt mai puţin abstracte, domenii în care structurarea semantică se produce prin transferul, proiecţia schemelor imagistice din domeniul fizic primar Cognitiviştii susţin că metaforele conceptuale (care stau şi la baza construcţiei textemelor) sunt concepte ale corpului nostru în interacţiunea lui cu lumea şi nu concepte abstracte (Lakoff & Johnson 1980) Se pune întrebarea legitimă cum se proiectează aceste scheme pe conţinuturile lexicale ale termenilor în diverse limbi? Deşi există o coordonată universală în limbile particulare, aceste componente sunt materializate diferit, textemele echivalente ca sens, din cele două limbi luate în discuţie se circumscriu, în general, aceloraşi concepte metaforice Ex 1 ARGUMENT IS WAR at swords point; be at daggers drawn; dig up the hatchet; to tackle a problem; to win somebody over to one’s side 1 CEARTA E RĂZBOI la cuţite; a se avea la cuţite; a relua ostilităţile; a ataca o chestiune; a atrage de partea cuiva 2 TIME IS MONEY time is growing short; times out of number; wastage of time; lost time is never found again 2 TIMPUL COSTĂ BANI se termină timpul; de nenumărate ori; timpi morţi; nu mai găseşti timpul pierdut 3 CONDUIT METAPHOR; IDEAS/MEANINGS ARE OBJECTS LINGUISTIC EXPRESSIONS ARE CONTAINERS; COMMUNICATION IS SENDING *** to bang something into somebody’s head; to be beside the point; to start at the wrong end 3 METAFORA CONDUCTĂ; IDEILE SUNT OBIECTE; EXPRESIILE LINGVISTICE SUNT RECIPIENTE; COMUNICAREA ESTE EXPEDIERE Vorbe goale! a-i băga cuiva ceva în cap (cu sila); a nu avea nimic de-a face cu miezul problemei; a începe cu fundul înainte Aşadar, inventarul acestor domenii, care ţin de fundalul cunoaşterii lumii ar trebui să corespundă, chiar fiind vorba de două limbi neînrudite genetic, cum sunt limbile română şi engleză, cel puţin din punctul de vedere al categoriilor de domenii cuprinzătoare, chiar dacă din punct de vedere lexical materializarea lor diferă Ca urmare a acestor observaţii l-am selectat pe Ion Creangă, dintre toţi scriitorii români, pe de o parte pentru bogăţia şi varietatea textemelor din opera sa, şi, pe de altă parte, pentru a ne feri de posibilitatea ca textemele sale să fi fost supuse unei „contaminări” culturale sub forma calcului lingvistic sau al împrumutului din alte limbi L-am ales pe Creangă în scopul demonstraţiei pe care o avem de făcut – şi anume, că domeniile de origine ale textemelor din două limbi neînrudite genetic sunt foarte asemănătoare - şi datorită faptului că el este un „primitiv”, deoarece, nu de puţine ori, creează texteme, ulterior adoptate în norma limbii române, sau le foloseşte pe cele din Humuleşti, unde acestea au avut o circulaţie restrânsă, fiind ferite, precum spuneam, de „contaminarea” culturală, căreia i-ar putea fi supus un scriitor ale cărui rădăcini culturale s-au desprins demult de vatra satului natal Clasificarea textemelor din opera lui Creangă s-a făcut după posibilitatea de a traduce textemele în limba engleză, fiecare dintre cele trei grupe întrunind o serie de caracteristici Grupa A: Există o echivalenţă atât între elementele lexicale componente, cât şi în conţinutul designaţional Grupa B: S-a stabilit echivalenţa doar la nivel designaţional, adică textemele româneşti au fost traduse prin structuri sintagmatice cristalizate, aparţinând normei limbii engleze, compuse, desigur, din alte lexeme, dar care au acelaşi conţinut designaţional cu textemele româneşti Grupa C: S-au tradus prin parafrazare, redând numai conţinutul designaţional, fără a fi o structură sintagmatică cristalizată la nivelul normei limbii engleze, ca atare, o echivalare a domeniilor de origine a acestor texteme era imposibilă, neexistând corespondent idiomatic în limba engleză Desigur că această încercare se află supusă subiectivităţii traducătorului în limba engleză a operei lui Creangă, care a ales varianta care i s-a părut cea mai potrivită pentru găsirea echivalenţelor în traducere, uneori fiind pus chiar în imposibilitatea de a o face, tocmai din cauza unicităţii şi originalităţii acestui autor Ar putea exista mai multe explicaţii pentru echivalenţa domeniilor de origine a textemelor în cele două limbi Ca să poată folosi sau înţelege corect un textem, vorbitorul nativ trebuie să fie motivat experienţial în acelaşi fel ca şi creatorul textemului, cu alte cuvinte, vorbitorul trebuie să fie înzestrat cu acelaşi tip de experienţe senzorial-motorii ca cele evocate de contextul genetic al textemului Aceasta mai implică şi experienţa culturală a vorbitorului nativ, care cunoaşte textemele respective prin tradiţie, fiind cuprinse în norma limbii sale, pentru că au fost conceptualizate lingvistic Un vorbitor ne-nativ al unei limbi, la contactul cu un textem nefamiliar, reacţionează literal, necunoscându-i sensul, conform propriei experienţe senzorial-motorii, a conceptului metaforic din care derivă textemul De exemplu, un vorbitor ne-nativ al limbii engleze, nefamiliarizat cu expresia „What’s up?” cu sensul ’Ce mai faci?’ a reacţionat literal, uitându-se în sus şi apoi întrebând, vesel: „Where?/Unde?”, conform conceptului metaforic GOOD IS UP, BAD IS DOWN/BINE E SUS, RĂU E JOS Drumul pe care trebuie să îl parcurgă, însă, în cazul în care întâlneşte un textem familiar este unul mai complicat decât cel pe care îl parcurge un vorbitor nativ: pe lângă identificarea contextului genetic (dacă este posibil şi dacă cele două culturi nu sunt atât de îndepărtate încât găsirea unor corespondente designaţionale să fie aproape imposibilă, nefiind acesta cazul limbilor română şi engleză), generalizarea şi particularizarea, el trebuie să găsească în limba maternă (în cazul fericit) un echivalent idiomatic, de cele mai multe ori echivalent numai ca sens Această echivalenţă ar mai putea fi explicată şi de existenţa competenţei elocuţionale, reprezentată de norme ale vorbirii în general, norme ale gândirii în general, norme determinate de cunoaşterea lucrurilor în general (Coşeriu 1994:28) În ceea ce priveşte traducerea lui Creangă în orice limbă străină, dificultatea este sporită de faptul că el creează metafore ale vorbirii sau le recunoaşte şi utilizează pe cele cristalizate într-un areal lingvistic restrâns (Humuleşti), astfel încât chiar cititorul român (provenit din altă zonă geografică şi lingvistică) este pus uneori în imposibilitatea decodificării textemelor lui Creangă Dificultatea provine în chiar identificarea contextului genetic, ceea ce, desigur, împiedică echivalarea cu situaţia prezentă, ca să nu mai vorbim de găsirea unui corespondent cultural/echivalent metaforic într-o limbă străină Sintetizând rezultatele analizei domeniilor de origine a textemelor din opera lui Creangă, în limbile română şi engleză, se poate constata corespondenţa acestor domenii în proporţie foarte mare Din totalul de 75 de domenii de origine, identificate în cele două limbi, 47 sunt domenii comune, reprezentând un procent de 62,67, iar 28 sunt domenii de origine diferite, reprezentând 37,33% din numărul total de domenii sursă Corespondenţa domeniilor de origine a textemelor din limbile română şi engleză Limba românăLimba engleză Agricultura Anatomic Animale domestice Animale sălbatice Ape dulci/de interior Bani Biblic Bine-rău Boli Bucătăria, ustensile de bucătărie Cai Case şi construcţii Călătorii Destinaţie imprecisă Călătorii scurte Cojocăria Comunicarea Credinţe populare Cusutul, cârpitul, reparatul Dansul popular Diviziuni temporale Fenomene fizice Fenomene meteorologice Fructe Gătit Insecte Instrumente muzicale Interese şi obligaţii Legal Mâncare, mâncat Medicină populară Meşteşuguri (în general) Mobilierul din casă Morăritul Muzica Natura Necesitatea Negoţul Oieritul Olăritul Pădure-copaci Păsări domestice Păsări sălbatice Percepţii senzoriale Peşti şi pescuit Prelucrarea cânepii Procese cognitive Relaţii de rudenie Relaţii interumane Relaţii sociale Relief Religie Stări emoţionale Stări fiziologice Stări neurofiziologice Timpul Torsul Trăsături psihice Unelte Universul Vânătoarea Vestimentaţia Viaţă-moarteAgricultura Anatomic Afaceri Animale domestice Animale sălbatice Ape dulci/de interior Bani Biblic Bine-rău Boli Bucătărie, ustensile de bucătărie Cai Cursele de cai Case şi construcţii Călătorii Destinaţie imprecisă Călătorii peste graniţă Comunicare Credinţe populare Croitoria Diviziuni temporale Fenomene fizice Fenomene meteorologice Fructe Gătit Insecte Interese şi obligaţii Înfruntări corp la corp Jocul de cărţi Jocuri Jocuri de noroc Jocuri de societate Legal Mâncare, mâncat Meşteşuguri (în general) Natura Necesitatea Pădure-copaci Păsări domestice Păsări sălbatice Percepţii senzoriale Peşti – mare Procese cognitive Relaţii de rudenie Relaţii interumane Relaţii sociale Relief Religie Sporturi Stări emoţionale Stări fiziologice Stări neurofiziologice Termeni nautici Timpul Trăsături psihice Unelte Universul Vânătoarea Vânătoarea cu câini Vestimentaţie Viaţă-moarte Domeniile comune de origine a textemelor sunt cele care ţin, în primul rând, de structura anatomică a omului şi fiziologia sa (domeniul anatomic, al stărilor fiziologice şi neurofiziologice, domeniul mâncării şi al mâncatului, domeniul bolilor), de simţurile sale (domeniul percepţiilor senzoriale), de capacitatea sa de cunoaştere (domeniul proceselor cognitive), de temperamentul şi caracterul său (domeniul trăsăturilor psihice), de emoţiile sale (domeniul stărilor emoţionale) Omul nu trăieşte singur, ci, în primul rând, ia contact cu familia (domeniul relaţiilor de rudenie), apoi cu societatea (domeniul relaţiilor sociale, domeniul banilor, domeniul legal, domeniul vestimentaţiei); omul comunică (domeniul comunicării), stabilind contacte umane (domeniul relaţiilor interumane) Domeniul vieţii spirituale este şi el bine reprezentat: domeniul biblic (fiind vorba de două culturi aparţinând unor popoare creştine), domeniul credinţelor populare, domeniul religiei Existenţa omului este guvernată atât de necesităţi, (domeniul necesităţii), cât şi de interese şi obligaţii Câteva ocupaţii de bază sunt reflectate de domeniile de origine ale textemelor, indiferent de cultura căreia îi aparţine limba respectivă: ocupaţii casnice (domeniul gătitului, domeniul bucătăriei şi al ustensilelor de bucătărie), meşteşugurile (domeniul meşteşugurilor în general, domeniul uneltelor), agricultura, construcţiile (domeniul caselor şi construcţiilor), creşterea animalelor şi a păsărilor (domeniul animalelor şi al păsărilor domestice, domeniul cailor), pescuitul, vânătoarea, călătoriile Relieful şi natura înconjurătoare reprezintă şi ele domenii de origine semnificative pentru texteme (domeniul reliefului, domeniul naturii, domeniul diviziunilor temporale, domeniul apelor dulci/de interior, domeniul fenomenelor meteorologice, domeniul fenomenelor fizice, domeniul animalelor şi al păsărilor sălbatice, domeniul pădurii/copacilor, domeniul fructelor, domeniul insectelor) Noţiunile filozofice elementare îşi găsesc şi ele reflectarea în domeniile sursă ale textemelor: domeniul binelui – răului, domeniul timpului, domeniul vieţii – morţii Se pare că oricât de multe texteme ar cuprinde o limbă, până la urmă ele se subscriu unui număr restrâns de domenii de origine, iar acestea îşi găsesc corespondente chiar şi într-o limbă străină Cognitiviştii susţin că fundalul cunoaşterii lumii sau cunoaşterea generală a lumii este temeiul oricărui proces semantic Această ipoteză este susţinută de afirmaţia lui Eugeniu Coşeriu: „Cunoaşterea lingvistică este, de cele mai multe ori o cunoaştere metaforică, o cunoaştere prin intermediul imaginilor, care, în plus, se orientează adesea în acelaşi sens, ceea ce ne face să ne gândim serios la o anume unitate universală a imaginaţiei umane, dincolo de diferenţele idiomatice, etnice sau culturale (Coşeriu 2000-2001:20) Toate aceste argumente vin în folosul susţinerii identităţii a numeroase domenii experienţiale, cărora li se integrează textemele echivalente din limbile română şi engleză, din opera lui Creangă După argumentarea corespondenţei semnificative a domeniilor experienţiale de origine a textemelor, trebuie pusă în discuţie existenţa domeniilor de origine diferite în cele două limbi În limba română identificăm domeniul călătoriilor scurte, în comparaţie cu cel al călătoriilor peste graniţă, lucru explicabil, în primul rând prin poziţia geografică diferită, insulară, în cazul culturii engleze, iar în cazul limbii române, şi mai ales al arealului lingvistic restrâns, humuleştean, acest lucru nefiind obligatoriu Unele ocupaţii cum ar fi cojocăria, cusutul, cârpitul, reparatul, oieritul, morăritul, olăritul, prelucrarea cânepii, torsul, negoţul, mobilierul din casă (de cele mai multe ori confecţionat chiar în casă), medicina populară, domenii de origine reprezentate în textemele din limba română, reflectă ocupaţii esenţiale în economia rurală românească, dar, mai cu seamă în cea din Humuleşti În schimb, în limba engleză întâlnim texteme ale căror domenii de origine se regăsesc în ocupaţii specifice cum ar fi: termenii nautici, pescuitul maritim, afaceri, care reflectă preocupările unui popor a cărui existenţă este marcată de necesitatea deplasării pe mare şi de necesitatea de a-şi câştiga existenta din pescuit şi comerţ Activităţile recreative sunt cele care cuprind cele mai multe domenii de origine diferite, acest lucru reflectând, într-o oarecare măsură şi temperamentul diferit ale celor două popoare Astfel găsim ca domenii de origine: dansul popular, instrumentele populare, muzica, în cazul limbii române, iar în cazul limbii engleze regăsim cursele de cai, înfruntările corp la corp, jocul de cărţi, jocurile, jocurile de noroc, jocurile de societate, sporturile, vânătoarea cu câini O posibilă explicaţie poate exista în cele afirmate de George Lakoff şi Mark Johnson (Lakoff & Johnson 2000) în legătură cu importanţa textemelor metaforice Cuvintele pot desemna porţiuni ale imaginilor mentale convenţionale Imaginile mentale nu variază foarte mult de la o persoană la alta, în schimb acestea sunt imagini convenţionale care sunt împărtăşite de o mare parte a vorbitorilor unei limbi sau chiar a două limbi neînrudite genetic, cum sunt limbile română şi engleză Până aici, toate acestea ar putea explica identitatea domeniilor de origine a textemelor Mai departe însă precizarea că o proporţie semnificativă a cunoştinţelor culturale ia forma imaginilor convenţionale şi a cunoştinţelor despre acele imagini, deschide posibilitatea ca o semnificativă parte a diferenţelor dintre limbi să se datoreze diferenţelor dintre imaginile convenţionale Aceleaşi transferuri metaforice aplicate diferitelor imagini vor da naştere unor expresii lingvistice diferite ale acelor transferuri BIBLIOGRAFIE 1 Cacciari, Cristina, Patrizia Tabossi, The Comprehension of Idioms, in “Journal of Memory and Language”, 27, 1988 1 Coşeriu, Eugeniu, Creaţia metaforică în limbaj, „Dacoromania”, serie nouă, V-VI, Cluj-Napoca, 2000-2001 1 Coşeriu, Eugen, Prelegeri şi conferinţe, (1992 -1993), Iaşi, Institutul de Filologie Română “A Phillippide”, 1994 1 Coşeriu, Eugeniu, Principios de semantica estructural, Madrid, Gredos, 1975 1 Creangă, Ion, Poveşti Amintiri Povestiri, Bucureşti, Editura Minerva, 1983 1 Creangă, Ion, Memories of My Boyhood Stories and Tales, translated by Ana Cartianu and R C Johnston, Minerva Publishing House, Bucharest, 1978 1 Gibbs, R W , N Nayak, Psycholinguistic studies on the syntactic behavior of idioms, “Cognitive Psychology”, 21, 1989 1 Gibbs, Raymond W Jr , The Poetics of Mind, Figurative Thought, Language and Understanding, Cambridge University Press, 1 Gibbs, Raymond W Jr ; Nandini P Nayak; and Cooper Cutting, How to Kick the Bucket and Not Decompose: Analizability and Idiom Processing, “Journal of Memory and Language”, 28, 1989 1 Hristea, Theodor, (coordonator), Sinteze de limba română, Bucureşti, Editura Albatros, 1984 1 Lakoff, George; Mark Johnson, Metaphors We Live By, The University of Chicago Press, Chicago and London, 1980 1 Lakoff, George; Mark Johnson, Metaphors We Live By, The University of Chicago Press, Chicago and London, 2003 1 Lakoff, George; Mark Johnson, Philosophy in the Flesh, The Embodied Mind and Its Challenge to Western Thought, Basic Books, 2000 1 Treptow, Kurt W (ed ), Selected Works of Ion Creangă and Mihai Eminescu, East European Monographs, Boulder In cooperation with Editura Minerva, Bucharest Distributed by Columbia University Press, New York, 1991 